PATVIRTINTA

Lietuvos kultūros instituto direktoriaus

2024 m. balandžio 3 d. įsakymu Nr. V-23

**(Projekto, gavusio Europos Sąjungos programos „Kūrybiška Europa“ paprogramių „Kultūra“ ar „Tarpsektorinė“ finansavimą, dalinio finansavimo Lietuvos Respublikos valstybės biudžeto lėšomis sutarties forma)**

|  |  |
| --- | --- |
| Sutarties data |  |
| Sutarties Nr. |  |

**PROJEKTO, GAVUSIO EUROPOS SĄJUNGOS PROGRAMOS „KŪRYBIŠKA EUROPA“ PAPROGRAMIŲ „KULTŪRA“ AR „TARPSEKTORINĖ“ FINANSAVIMĄ, DALINIO FINANSAVIMO LIETUVOS RESPUBLIKOS VALSTYBĖS BIUDŽETO LĖŠOMIS SUTARTIS**

1. **SUTARTIES ŠALIŲ REKVIZITAI**

|  |  |  |
| --- | --- | --- |
| Sutarties šalis | **Institutas** | **Projekto vykdytojas** |
| Pavadinimas | **Lietuvos kultūros institutas, BĮ** |  |
| Juridinio asmens kodas | **301505599** |  |
| Adresas | **Z. Sierakausko g. 15, LT-03105 Vilnius, Lietuva** |  |
| Telefono Nr.,  el. pašto adresas | **+370 5 2312639; info@lithuanianculture.lt** |  |
| Sutartį pasirašantis atstovas (pareigos, vardas, pavardė) | **Direktorė, Julija Reklaitė** |  |
| Atstovavimo pagrindas (dok.) |  |  |

1. **SUTARTIES SPECIALIOJI DALIS**

|  |  |  |
| --- | --- | --- |
| 1. **DUOMENYS APIE PROJEKTĄ** | | |
| 1.1. Pavadinimas anglų k. (toks, koks nurodytas Europos Komisijos sprendime arba sutartyje su Europos Komisija) |  | |
| 1.2. Įgyvendinimo (tinkamų išlaidų) laikotarpis Sutarties sudarymo metais: | | |
| 1.2.1. Pradžia (MMMM-mm-dd) |  | |
| 1.2.2. Pabaiga (MMMM-mm-dd) |  | |
| 1.3. Projekto vadovas: | | |
| * + 1. Vardas, pavardė |  | |
| * + 1. El. pašto adresas |  | |
| * + 1. Telefono Nr. |  | |
| 1. **DUOMENYS APIE PROJEKTO FINANSAVIMĄ IR ATSISKAITYMĄ UŽ JĮ** | | |
| 2.1. Finansavimo suma (tiesioginė dotacija), EUR |  | |
| 2.2. Projekto vykdytojo banko sąskaitos, į kurią turi būti pervesta finansavimo suma, duomenys[[1]](#footnote-2): | | |
| 2.2.1. Sąskaitos Nr. |  | |
| 2.2.2. Banko kodas |  | |
| 2.2.3. Banko pavadinimas |  | |
| 2.2.4. Banko adresas |  | |
| 2.3. Instituto direktoriaus įsakymas, kurio pagrindu skirtas finansavimas: | | |
| 2.3.1. Data | 2025 m. kovo 12 d. | |
| 2.3.2. Numeris | V-12 | |
| 2.4. Paskutinė atsiskaitymo už skirtą finansavimą termino diena (MMMM-mm-dd)[[2]](#footnote-3) |  | |
| 1. **DUOMENYS APIE EUROPOS SĄJUNGOS (TOLIAU – ES) FINANSAVIMĄ** | | |
| 3.1. ES finansavimo programa, per kurią projektui skirtas finansavimas: | | |
| 3.1.1. programa (*pažymėti tinkamą)* | Kūrybiška Europa 2014–2020 | Kūrybiška Europa 2021–2027 |
| 3.1.2. paprogramė (*pažymėti tinkamą)* | Kultūra | Tarpsektorinė |
| 3.1.3. finansavimo programa (*pažymėti tinkamą)* | Europos bendradarbiavimo projektai | Europos literatūros vertimų  Sklaida |
| Europos platformos kylantiems kūrėjams | Kūrybinių inovacijų  laboratorija |
| 3.2. Projekto vykdytojo statusas *(pažymėti tinkamą)* | Projekto koordinatorius | Platformos koordinatorius |
| Projekto bendraorganizatorius | Platformos narys |
| 1. **SPECIALIOSIOS SĄLYGOS IR BENDROSIOS DALIES PAKEITIMAI (*jei taikoma*):** | | |
| 4.1. Specialiosios sąlygos |  | |
| 4.2. Bendrosios dalies pakeitimai |  | |

1. **SUTARTIES BENDROJI DALIS**
2. **Bendrosios nuostatos**
   1. Projekto, gavusio Europos Sąjungos programos „Kūrybiška Europa“ paprogramių „Kultūra“ ir „Tarpsektorinė“ finansavimą, dalinio finansavimo Lietuvos Respublikos valstybės biudžeto lėšomis sutartis (toliau – Sutartis) yra sudaryta tarp Instituto ir Projekto vykdytojo, kurie toliau kartu Sutartyje vadinami Šalimis, o kiekvienas atskirai – Šalimi.
   2. Sutartis yra sudaryta vadovaujantis Lietuvos kultūros įstaigų ir organizacijų dalyvavimo Europos Sąjungos programos „Kūrybiška Europa“ paprogramėse „Kultūra“ ir „Tarpsektorinė“ programos valstybinio bendrojo finansavimo tvarkos aprašu, patvirtintu Lietuvos Respublikos kultūros ministro 2024 m. kovo 20 d. įsakymu Nr. ĮV-259, (toliau – Aprašas) Projekto vykdytojo Institutui pateikta projekto, nurodyto šios Sutarties specialiosios dalies 1 p., paraiška su visais vėlesniais pakeitimais ar patikslinimais, atliktais Apraše nustatyta tvarka, (toliau – Paraiška) ir Instituto direktoriaus įsakymu, nurodytu Sutarties specialiosios dalies 2.3 p. (toliau – Įsakymas).
   3. Atsižvelgiant į tai, kad Sutartis yra sudaryta Sutarties bendrosios dalies 1.2 p. nurodytų dokumentų pagrindu ir be šių dokumentų nebūtų atsiradusi ir Šalių sudaryta, Sutarties bendrosios dalies 1.2 p. nurodyti dokumentai yra laikomi neatskiriama Sutarties dalimi ją vykdant ir aiškinant. Tai, kad Sutartyje yra paminėtos atskiros Aprašo, Paraiškos ir (ar) Įsakymo dalys, punktai ar kiti duomenys, niekaip nesumažina ir nepaneigia kitų Aprašo, Paraiškos ir (ar) Įsakymo dalių, punktų ar kitų duomenų svarbos. Neatsižvelgiant į tai, ar Sutartyje yra paminėtos ar nėra paminėtos, visos Aprašo, Paraiškos ir (ar) Įsakymo dalys, punktai ir (ar) kiti duomenys yra laikomi vienodai svarbiais ir neturinčiais pirmumo vieni prieš kitus.
   4. Sutarties bendroji ir specialioji dalys kartu su visais jų priedais, taip pat Sutarties bendrosios dalies 1.2 p. nurodyti dokumentai sudaro vientisą ir nedalomą visumą.
   5. Sutartyje naudojamos sąvokos suprantamos taip, kaip jos apibrėžtos Apraše, nebent Sutartyje nurodyta kitaip.
3. **Sutarties dalykas**
   1. Institutas įsipareigoja iš dalies finansuoti Sutarties specialiosios dalies 1 p. nurodyto projekto (toliau – projektas) įgyvendinimą, šiam tikslui skiriant Sutarties specialiosios dalies 2.1 p. nurodyto dydžio finansavimo sumą (toliau – finansavimo suma; lėšos), o Projekto vykdytojas – projektą įgyvendinti Sutartyje nustatyta tvarka ir sąlygomis.
   2. Finansavimo suma sudaro ne daugiau kaip 90 proc. visų projekto įgyvendinimui reikalingų lėšų (be ES paramos), jeigu Projekto vykdytojas, vadovaujantis Sutarties specialiųjų sąlygų 3.2 p., yra projekto arba platformos koordinatorius, ir ne daugiau kaip 50 proc. visų projekto įgyvendinimui reikalingų lėšų (be ES paramos), jeigu Projekto vykdytojas, vadovaujantis Sutarties specialiųjų sąlygų 3.2 p., yra projekto bendraorganizatorius arba platformos narys. Bet kuriuo šios Sutarties galiojimo metu paaiškėjus, kad finansavimo suma sudaro didesnę dalį visų projekto įgyvendinimui reikalingų lėšų nei anksčiau šiame punkte numatytoji, Projekto vykdytojas įsipareigoja apie tai raštu informuoti Institutą ir Institutui nedelsiant grąžinti tokią finansavimo sumos dalį, kuri sudaro nurodyto didžiausio galimo finansavimo perviršį.
   3. Finansavimo suma negali būti naudojama toms pačioms projekto veiklų išlaidoms padengti, kurioms įgyvendinti buvo skirtas finansavimas iš kitų šaltinių (valstybės ar savivaldybių biudžetų ir fondų, Europos Sąjungos ir (ar) Europos ekonominės erdvės valstybių narių, ar kitų valstybių lėšų). Bet kuriuo šios Sutarties galiojimo metu paaiškėjus, kad tos pačios projekto veiklų išlaidos buvo finansuotos daugiau nei vieną kartą, Projekto vykdytojas įsipareigoja apie tai raštu informuoti Institutą ir nedelsiant Institutui grąžinti tokioms išlaidoms skirtą finansavimo sumos dalį.
   4. Finansavimo suma skiriama vadovaujantis 2014 m. birželio 17 d. Europos Komisijos reglamentu (ES) Nr. 651/2014 (toliau – Reglamentas Nr. 651/2014), kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius.
4. **Instituto įsipareigojimai ir teisės**
   1. Institutas įsipareigoja:
      1. visą finansavimo sumą ne vėliau kaip per 10 darbo dienų po Sutarties pasirašymo pervesti į Sutarties specialiosios dalies 2.2 p. nurodytą Projekto vykdytojo banko sąskaitą;
      2. nustačius, kad Projekto vykdytojas nevykdo arba netinkamai vykdo įsipareigojimus pagal šią Sutartį, apie tai informuoti Projekto vykdytoją, nustatant ne trumpesnį kaip 5 (penkių) darbo dienų terminą trūkumams pašalinti, jei Sutartyje nenustatyta kitaip;
      3. Projekto vykdytojo Sutartyje nustatyta tvarka pateiktą (-us) prašymą (-us) dėl Sutarties sąlygų ar jos priedų keitimo išnagrinėti per 20 darbo dienų nuo tokio prašymo gavimo dienos;
      4. tinkamai ir laiku vykdyti kitus įsipareigojimus, numatytus Sutartyje, Apraše ir kituose Sutarties bendrosios dalies 1.2 p. nurodytuose dokumentuose.
   2. Institutas turi teisę:
      1. reikalauti, kad Projekto vykdytojas pateiktų su projekto įgyvendinimu ir skirtos finansavimo sumos naudojimu susijusią informaciją ir dokumentus ar tinkamai patvirtintas jų kopijas Instituto nustatyta tvarka ir forma, nustatant ne trumpesnį kaip 10 (dešimties) darbo dienų terminą;
      2. naudotis kitomis teisėmis, numatytomis Sutartyje, Apraše ir kituose Sutarties bendrosios dalies 1.2 p. nurodytuose dokumentuose.
5. **Projekto vykdytojo bendrieji įsipareigojimai ir teisės**
   1. Projekto vykdytojas įsipareigoja:
      1. projektą įgyvendinti Sutartyje ir Sutarties bendrosios dalies 1.2 p. nurodytuose dokumentuose nustatyta tvarka bei sąlygomis ne vėliau kaip iki Sutarties specialiosios dalies 1.2.2 p. nurodytos dienos;
      2. finansavimo sumos mokėjimo metu turėti įsteigimo, įregistravimo vietą Lietuvos Respublikoje. Jeigu Sutarties sudarymo metu Projekto vykdytojo įsteigimo, įregistravimo vieta nebuvo Lietuvos Respublika, Projekto vykdytojas įsipareigoja Instituto nustatyta tvarka prieš jam išmokant finansavimo sumą, pateikti dokumentus, įrodančius, kad Projekto vykdytojo įsteigimo, įregistravimo vieta yra Lietuvos Respublika. Finansavimo suma Projekto vykdytojui neišmokama tol, kol Projekto vykdytojas nepateikia šiame punkte nurodytų įrodymų;
      3. turėti atskirą mokėjimo sąskaitą valstybės biudžeto lėšoms, kurią naudojant turi būti užtikrinamas projekto finansinių operacijų identifikavimas. Projekto išlaidos turi būti apmokamos tik iš šios sąskaitos, išskyrus atvejus, kai jos buvo apmokėtos iš kitos mokėjimo sąskaitos nuo Sutarties sudarymo metų sausio 1 d. iki Sutarties pasirašymo dienos. Šioje mokėjimo sąskaitoje Projekto vykdytojas neturi teisės laikyti jokių kitų lėšų;
      4. skirtą finansavimo sumą naudoti pagal neatskiriamą Sutarties priedą – Projekto, gavusio Europos Sąjungos programos „Kūrybiška Europa“ paprogramių „Kultūra“ ar „Tarpsektorinė“ finansavimą, dalinio finansavimo Lietuvos Respublikos valstybės biudžeto lėšomis išlaidų sąmatą (toliau – sąmata), vadovaujantis Sutartyje ir Apraše nustatytais reikalavimais finansavimo sumos naudojimui, įskaitant, bet neapsiribojant, Aprašo 11, 26-34, 41 punktais, taip pat Reglamento (ES) Nr. 651/2014 53 straipsnio 5 punktu;
      5. skirta finansavimo suma padengti tik tokias išlaidas, kurios faktiškai patirtos ir apmokėtos Sutarties specialiosios dalies 1.2 p. nurodytu projekto įgyvendinimo laikotarpiu;
      6. projekto įgyvendinimui reikalingų lėšų dalį, kurios nepadengia finansavimo suma, padengti savo ir (ar) partnerių, rėmėjų įnašu (-ais) – finansiniu įnašu (-ais) ar įnašu (-ais) prekėmis ir (ar) paslaugomis, kuriuo (-iais) prisidedama prie projekto įgyvendinimo;
      7. per 3 darbo dienas nuo pakeitimo įsigaliojimo raštu informuoti Institutą, jei pakeičiama sutartis su Europos Komisija dėl projekto finansavimo po šios Sutarties pasirašymo ir pateikti tokios pakeistos sutarties kopiją. Jeigu Projekto vykdytojas, vadovaujantis Sutarties specialiųjų sąlygų 3.2 p., yra projekto bendraorganizatorius, jis privalo per 3 darbo dienas nuo pakeitimo įsigaliojimo raštu informuoti Institutą, jeigu pakeičiama tarp jo ir tokio projekto koordinatoriaus sudaryta sutartis, susitarimas ar kitas dokumentas dėl šio projekto įgyvendinimo po šios Sutarties pasirašymo, ir pateikti tokios pakeistos sutarties, susitarimo ar kito dokumento kopiją. Jeigu Projekto vykdytojas, vadovaujantis Sutarties specialiųjų sąlygų 3.2 p., yra platformos narys, per 3 darbo dienas nuo pakeitimo įsigaliojimo jis privalo informuoti Institutą, jeigu pakeičiama jo kartu su kitais tokios platformos nariais sudaryta platformos įkūrimą ir veikimo principus nustatanti sutartis, susitarimas ar kitas dokumentas po šios Sutarties pasirašymo, ir pateikti tokios pakeistos sutarties, susitarimo ar kito dokumento kopiją;
      8. užtikrinti, kad projekte dalyvaujantys ar su projektu kitaip susiję fiziniai asmenys būtų teisės aktuose nustatyta tvarka tinkamai informuoti ir duotų sutikimą Projekto vykdytojui tvarkyti jų asmens duomenis, taip pat juos perduoti Institutui projekto administravimo, projekto įgyvendinimo priežiūros tikslais. Projekto vykdytojui neįgyvendinus šio įsipareigojimo ar jį įgyvendinus netinkamai, už visą dėl to Institutui ar tretiesiems asmenims atsiradusią žalą, taip pat kitus neigiamus padarinius atsako ir atlygina Projekto vykdytojas;
      9. užtikrinti, kad įgyvendinant projektą autorių ir (ar) gretutinėmis teisėmis būtų disponuojama teisės aktuose nustatyta tvarka. Projekto vykdytojui neįgyvendinus šio įsipareigojimo ar jį įgyvendinus netinkamai, už visą dėl to Institutui ar tretiesiems asmenims atsiradusią žalą, taip pat kitus neigiamus padarinius atsako ir atlygina Projekto vykdytojas. Jeigu dėl šio pažeidimo įsiteisėjusiame teismo sprendime nurodoma, kad minėtas teises pažeidė Projekto vykdytojas, jis privalo Institutui jo nustatyta tvarka grąžinti visą finansavimo sumą;
      10. pasikeitus Sutarties specialiosios dalies 2.2 ir 1.3 p. nurodytiems duomenims, nedelsiant apie tai raštu informuoti Institutą. Projekto vykdytojui neįgyvendinus šio įsipareigojimo ar jį įgyvendinus netinkamai, už visą dėl to Institutui ar tretiesiems asmenims atsiradusią žalą, taip pat kitus neigiamus padarinius atsako ir atlygina Projekto vykdytojas;
      11. Sutarties galiojimo metu neperleisti savo teisių ir įsipareigojimų, kylančių iš Sutarties, tretiesiems asmenims;
      12. 10 metų po Sutarties specialiosios dalies 1.2.2 p. numatyto projekto įgyvendinimo laikotarpio pabaigos saugoti ir, Institutui pareikalavus, pateikti visus projekto vykdymo dokumentus, įskaitant, bet neapsiribojant, projekto išlaidas pateisinančius ir apmokėjimą įrodančius dokumentus;
      13. paaiškėjus, kad Projekto vykdytojui Sutartimi buvo suteikta neteisėta ir (arba) nesuderinama valstybės pagalba, finansavimo sumą Institutui sugrąžinti savanoriškai ne vėliau kaip per 10 darbo dienų nuo Instituto sprendimo pripažinti suteiktą valstybės pagalbą neteisėta ir grąžintina į valstybės biudžetą. Negrąžinus lėšų, jos išieškomos ne ginčo tvarka Lietuvos Respublikos konkurencijos įstatymo 551 straipsnyje nustatyta tvarka;
      14. laiku ir tinkamai vykdyti Sutartyje nustatyta tvarka pateiktus Instituto reikalavimus ar prašymus;
      15. tinkamai ir laiku vykdyti kitus įsipareigojimus, numatytus Sutartyje, Apraše ir kituose Sutarties bendrosios dalies 1.2 p. nurodytuose dokumentuose.
   2. Projekto vykdytojas turi teisę:
      1. keisti lėšų paskirstymą pagal atskirus sąmatos straipsnius, nederinant tokio pakeitimo su Institutu, jei skirtumas (nukrypimas) tarp sąmatos straipsniui Sutartimi skirtų ir planuojamų naudoti lėšų neviršija 20 proc.;
      2. jeigu skirtumas tarp sąmatos straipsniui Sutartimi skirtų ir planuojamų naudoti sąmatos straipsnio lėšų viršija 20 proc. (išskyrus, kai viršijanti suma yra mažesnė nei 100 eurų) arba norima įtraukti naują, arba pašalinti esamą išlaidų eilutę, tikslinti sąmatą likus ne mažiau kaip 15 darbo dienų iki Sutarties specialiosios dalies 1.2.2 p. nustatyto projekto įgyvendinimo laikotarpio pabaigos, bet visais atvejais ne vėliau kaip iki Sutarties sudarymo metų lapkričio 20 d., pateikiant raštu Institutui derinti sąmatos pakeitimo projektą, kuriame paryškintu formatu pažymimi prašomi pakeitimai. Sprendimą dėl sąmatos keitimo priima Instituto direktorius, atsižvelgdamas į Aprašo 20 p. nurodytos komisijos siūlymą. Sąmatos pakeitimai įforminami Sutarties pakeitimu, kurį pasirašo abi Šalys;
      3. esant poreikiui, pateikti Institutui Sutartyje nenumatytus, bet su Sutarties vykdymu susijusius pranešimus, užklausas iki Sutarties specialiosios dalies 1.2.2 p. nurodytos dienos;
      4. naudotis kitomis teisėmis, numatytomis Sutartyje, Apraše ir kituose Sutarties bendrosios dalies 1.2 p. nurodytuose dokumentuose.
6. **Projekto vykdytojo įsipareigojimai, susiję su visuomenės informavimu apie Sutartimi skirtą finansavimą**
   1. Siekiant informuoti visuomenę apie valstybės biudžeto lėšų panaudojimą projekto finansavimui, Projekto vykdytojas įsipareigoja:
      1. visoje projekto reklaminėje ir informacinėje medžiagoje naudoti aiškiai matomą Instituto logotipą su prierašu „Projektąfinansuoja“. Kai reklaminės ir (ar) informacinės medžiagos formatas, dydis ar koncepcija neleidžia užtikrinti Instituto logotipo matomumo ir (ar) pažeidžiami stiliaus vadove nurodyti reikalavimai, naudoti tekstinę nuorodą „Projektą finansuoja Lietuvos kultūros institutas“. Tokiu atveju šis sprendimas privalo būti iš anksto suderintas su Institutu. Stiliaus vadovas ir Instituto logotipas skelbiami Instituto interneto svetainėje [www.lithuanianculture.lt](http://www.lithuanianculture.lt);
      2. reklaminiuose garso pranešimuose, skirtuose radijo stotims, naudoti tekstą „Projektą finansuoja Lietuvos kultūros institutas“;
      3. apie projektą platinamuose pranešimuose spaudai nurodyti, kad projektą finansuoja Lietuvos kultūros institutas, ir šiuos pranešimus kartu su vaizdo medžiaga pateikti Institutui šiuo el. pašto adresu: [vlada.kalpokaite@lithuanianculture.lt](mailto:vlada.kalpokaite@lithuanianculture.lt). Projekto vykdytojas neatlygintinai suteikia Institutui neišimtinę teisę atgaminti ir viešai skelbti (įskaitant padarymą viešai prieinamais kompiuterių tinklais) šiuos pranešimus ir (arba) vaizdo medžiagą (nepažeidžiant autorių asmeninių neturtinių teisių) Instituto administruojamose interneto svetainėse, Instituto veiklą pristatančioje informacinėje medžiagoje ir kituose Instituto rengiamuose ir platinamuose pranešimuose bei leidiniuose. Šios neišimtinės autoriaus turtinės teisės suteikiamos Institutui visam autorių teisių galiojimo terminui viso pasaulio teritorijoje;
      4. jeigu projektas viešinamas socialiniuose tinkluose, šiuose pranešimuose kartu su pateikiama informacija nurodyti, kad projektą finansuoja Lietuvos kultūros institutas, naudojant aktyvią nuorodą į Instituto socialinio tinklo paskyrą, o jei Institutas paskyros neturi – į Instituto interneto svetainę;
      5. kartu su Sutarties 6.1.2 p. nurodytomis ataskaitomis Institutui pateikti projekto reklaminės medžiagos (plakatas, skrajutė, bukletas, brošiūra ir kt.) skenuotą kopiją ar nuotrauką (ne maketą) skaitmeninėje laikmenoje arba atspausdintą kopiją, arba atsiųsti Instituto nurodytu elektroninio pašto adresu.
7. **Atsiskaitymas už projekto įgyvendinimą**
   1. Projekto vykdytojas įsipareigoja:
      1. projekto įgyvendinimo laikotarpiu rinkti Instituto veiklai svarbių rodiklių turinį atitinkančius duomenis apie projekto veiklas. Šie rodikliai yra nustatyti Instituto direktoriaus įsakymu patvirtintos formos Projekto, gavusio Europos Sąjungos programos „Kūrybiška Europa“ paprogramių „Kultūra“ ar „Tarpsektorinė“ finansavimą ir finansavimą Lietuvos Respublikos valstybės biudžeto lėšomis, įgyvendinimo ataskaitoje (toliau – Projekto įgyvendinimo ataskaita), kuri skelbiama Instituto interneto svetainėje [www.lithuanianculture.lt](http://www.lithuanianculture.lt);
      2. už projekto įgyvendinimą atsiskaityti per 10 darbo dienų nuo Sutarties specialiosios dalies 1.2.2 p. nurodytos projekto įgyvendinimo laikotarpio pabaigos, bet visais atvejais ne vėliau kaip iki Sutarties sudarymo metų gruodžio 20 dienos, Institutui pateikiant:
         1. Instituto direktoriaus įsakymu patvirtintų formų Projekto įgyvendinimo ataskaitą ir Projekto, gavusio Europos Sąjungos programos „Kūrybiška Europa“ paprogramių „Kultūra“ ar „Tarpsektorinė“ finansavimą ir finansavimą Lietuvos Respublikos valstybės biudžeto lėšomis, įgyvendinimo faktinių išlaidų ataskaitą (toliau kartu – projekto ataskaitos). Projekto ataskaitų formos skelbiamos Instituto interneto svetainėje [www.lithuanianculture.lt](http://www.lithuanianculture.lt);
         2. projekto įvykdymą įrodančią vizualinę ar kitokią medžiagą;
      3. Projekto vykdytojui nepateikus projekto ataskaitų per Sutartyje nustatytą terminą ir nepašalinus šio trūkumo per Instituto nustatytą terminą, kuris negali būti ilgesnis nei du mėnesiai, Instituto direktorius priima sprendimą dėl vienašališko Sutarties nutraukimo ir pagal Sutartį skirtų lėšų grąžinimo ne vėliau kaip per 10 darbo dienų nuo tokio sprendimo priėmimo dienos. Negrąžinus lėšų per nustatytą terminą, Projekto vykdytojas praranda teisę penkerius metus teikti paraiškas ir gauti finansavimą iš Instituto;
      4. Institutui pareikalavus, jo nurodyta tvarka per 10 darbo dienų pateikti visų projekto išlaidas pateisinančių ir apmokėjimą įrodančių, Projekto vykdytojo ar partnerių (rėmėjų) įnašą patvirtinančių dokumentų kopijas ir kitus su projekto vykdymu susijusius dokumentus ir medžiagą. Projekto išlaidas pateisinantys ir apmokėjimą įrodantys, taip pat Projekto vykdytojo ar partnerių (rėmėjų) įnašą patvirtinantys dokumentai yra apibrėžti Aprašo 51, 52 ir 53 p.;
      5. Institutui ar jo veiklą kontroliuojančioms institucijoms nustačius, kad Projekto vykdytojas projekto įgyvendinimo išlaidas patyrė ne pagal Sutartyje nurodytą paskirtį, pažeidė Sutartyje nustatytą projekto ir atskirų išlaidų finansavimo intensyvumą, dydžius, neįvykdė kitų Sutartyje numatytų įsipareigojimų ar įvykdė juos tik iš dalies, ir Projekto vykdytojui nepašalinus šių trūkumų per Instituto nustatytą terminą, kuris negali būti trumpesnis nei 3 darbo dienos, Projekto vykdytojas privalo grąžinti Institutui jo permokėtas ar pažeidžiant Sutarties reikalavimus panaudotas lėšas ne vėliau kaip per 10 darbo dienų nuo Instituto direktoriaus sprendimo pripažinti lėšų panaudojimą neteisėtu ir grąžintinu į valstybės biudžetą priėmimo dienos. Negrąžinus lėšų per nustatytą terminą, Projekto vykdytojas praranda teisę penkerius metus teikti paraiškas ir gauti finansavimą iš Instituto;
      6. projekto įgyvendinimui nepanaudotą finansavimo sumos dalį grąžinti į Instituto atsiskaitomąją banko sąskaitą (sąsk. Nr. LT964040063610001145) ne vėliau kaip per 5 (penkias) darbo dienas nuo Sutarties specialiosios dalies 1.2.2 p. nurodytos projekto įgyvendinimo laikotarpio pabaigos;
      7. Instituto nurodyta tvarka suteikti Institutui informaciją apie projekto įgyvendinimo eigą ir (ar) su projekto įgyvendinimu susijusius duomenis.
8. **Sutarties galiojimas, keitimas ir nutraukimas**
   1. Sutartis įsigalioja jos pasirašymo dieną ir galioja iki Šalys visiškai įvykdys savo įsipareigojimus, prisiimtus pagal Sutartį ir jos priedus. Sutartis sudaroma lietuvių kalba.
   2. Sutartis gali būti sudaroma pasirašant popierinę sutartį, kvalifikuotu elektroniniu parašu arba elektroniniu būdu, nenaudojant kvalifikuoto elektroninio parašo, t. y. elektroniniu paštu apsikeičiant skenuotomis pasirašytos Sutarties kopijomis ar Sutarties pasirašymui naudojant pasirašančiojo asmens parašo vaizdą. Popierinė sutartis sudaroma dviem egzemplioriais, po vieną kiekvienai Šaliai, elektroninė sutartis - vienu egzemplioriumi.
   3. Sutarties pakeitimai galioja tik dėl jų raštu susitarus abiem Šalims, išskyrus atvejus, kai Sutarties pakeitimai privalomi dėl pasikeitusio Sutarčiai taikomo teisinio reguliavimo. Tokiu atveju Sutarties pakeitimai įsigalioja kartu su teisinio reguliavimo pakeitimais. Projekto vykdytojas, nesutinkantis su tokiu Sutarties pakeitimu, turi teisę per 10 darbo dienų nutraukti sutartį vienašališkai, apie tai informuodamas Institutą raštu. Per nustatytą terminą nenutraukus Sutarties, laikoma, kad Projekto vykdytojas su Sutarties pakeitimais sutinka. Nutraukus Sutartį šiame punkte nurodytu pagrindu, Projekto vykdytojas įsipareigoja Institutui grąžinti visą finansavimo sumą per 10 darbo dienų nuo Sutarties nutraukimo dienos.
   4. Sutartis gali būti nutraukta:
      1. Šalių rašytiniu susitarimu;
      2. vienašališkai, jei kita Šalis nevykdo ar netinkamai vykdo Sutartyje nustatytus įsipareigojimus. Prieš nutraukiant Sutartį šiame punkte nustatyta tvarka, Šalis privalo apie planuojamą Sutarties nutraukimą raštu informuoti kaltąją Šalį ir nustatyti ne trumpesnį kaip 10 (dešimt) darbo dienų terminą Sutarties vykdymo trūkumams pašalinti, jeigu Sutartyje nenurodyta kitaip, ir tokie trūkumai gali būti pašalinti;
      3. kitais Sutartyje numatytais atvejais.
   5. Nepaisant Sutarties nutraukimo, Sutarties nuostatos, numatančios įsipareigojimus, susijusius su tinkamu finansavimo sumos naudojimu, atsiskaitymais, atsakomybe, taikytina teise bei ginčų sprendimu, lieka galioti iki visiško tokių įsipareigojimų įvykdymo. Sutarties pasibaigimas neturi įtakos tų Sutarties sąlygų galiojimui, kurios pagal savo esmę lieka galioti ir po Sutarties pasibaigimo.
   6. Sutartį nutraukus dėl Instituto kaltės, Projekto vykdytojas įsipareigoja Institutui grąžinti visą finansavimo sumą, išskyrus tą finansavimo sumos dalį, kurią Projekto vykdytojas panaudojo Sutartyje nustatyta tvarka iki Sutarties nutraukimo dienos. Tokiu atveju Projekto vykdytojas įsipareigoja Institutui jo nurodyta tvarka pateikti visus projekto išlaidas pateisinančius ir apmokėjimą įrodančius dokumentus, patvirtinančius patirtas projekto išlaidas. Projekto vykdytojui nepateikus nurodytų dokumentų ar pateikus netinkamus, laikoma, kad Projekto vykdytojas jam skirtą finansavimo sumą ar jos dalį panaudojo netinkamai ir privalo ją grąžinti Institutui jo nurodyta tvarka, bet ne vėliau kaip per 10 darbo dienų nuo tokio reikalavimo gavimo dienos.
   7. Šalys susitaria, kad vienos ar kelių Sutarties sąlygų negaliojimas nedaro negaliojančios visos Sutarties, išskyrus atvejus, kuriais Šalys be tos sąlygos nebūtų sudariusios Sutarties ir tokios sąlygos nėra galima pakeisti nauja sąlyga.
9. **Baigiamosios nuostatos**
   1. Sutarčiai, iš jos kylantiems ar su ja susijusiems teisiniams santykiams yra taikoma (įskaitant, bet neapsiribojant, klausimus dėl Sutarties sudarymo, galiojimo, negaliojimo, vykdymo, nutraukimo ir atsisakymo) ir Sutartis yra aiškinama vadovaujantis Lietuvos Respublikos teise.
   2. Šalys susitaria ginčus spręsti derybomis. Jei Šalys negali išspręsti ginčo, nesutarimo ar reikalavimo, kylančio iš Sutarties ar su ja susijusio, jis yra perduodamas spręsti teisės aktuose nustatyta tvarka Lietuvos Respublikos teismui.
   3. Šalių pagal Sutartį viena kitai siunčiami pranešimai ir kita korespondencija bus teikiami raštu ir bus laikomi tinkamai įteiktais, kai jie išsiunčiami Sutartyje nurodytais elektroninio pašto adresais, įteikiami asmeniškai arba išsiunčiami registruotu laišku arba kurjeriu, arba pristatomi Sutartyje nurodytais Šalių adresais. Kai Šalis atsisako priimti pranešimą, pranešimas laikomas įteiktu tinkamai.
   4. Kiekviena Šalis privalo pranešti kitai Šaliai apie Sutartyje nurodytų adresų, telefono numerių, elektroninio pašto adresų pasikeitimą nedelsiant, bet ne vėliau kaip per 1 (vieną) darbo dieną nuo pasikeitimo dienos. Jei Šalis nepraneša apie šį pasikeitimą, tai pranešimo siuntimas paskutiniu žinomu adresu ar elektroniniu paštu yra laikomas tinkamu.
   5. Šalys neatsako už Sutarties nuostatų pažeidimą, jei toks pažeidimas yra sukeltas nenugalimos jėgos (*force majeure)* aplinkybių. Prievolių pagal Sutartį vykdymas yra sustabdomas laikotarpiui, kurio metu, nepaisant visų Šalių pastangų, prievolių vykdymas yra neįmanomas. Nenugalimos jėgos aplinkybėmis Šalys laiko bet kokius nenumatytus atvejus, kurių atsiradimas bei jų atsiradimo laikas nepriklauso nuo Šalių valios (gaisrai, sprogimai, gamtos reiškiniai, karas, streikai, terorizmas, nusikalstama veika padaryta žala ir kt.). Iškilus nenugalimos jėgos aplinkybėms, šių aplinkybių poveikį patyrusi Šalis privalo nedelsdama pranešti kitai Šaliai apie nenugalimos jėgos aplinkybes.
   6. Institutas neatsako už Sutarties nuostatų pažeidimą ir tuo atveju, jeigu jis atsirado dėl Projekto vykdytojo Sutartyje neteisingai nurodytų duomenų (rekvizitų ir kt.) arba dėl valstybės valdymo institucijose teisės aktų nustatyta tvarka vykstančių procesų, kurių Institutas nekontroliuoja.
   7. Sutartyje nurodomi asmens duomenys yra tvarkomi Instituto, kaip duomenų valdytojo, projektų administravimo, projektų įgyvendinimo priežiūros tikslais, taip pat dokumentų valdymo tikslu. Asmens duomenys tvarkomi siekiant viešojo intereso ir vykdant Instituto taikomus teisės aktų reikalavimus, vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrojo duomenų apsaugos reglamento) 6 str. 1 d. c ir e punktais.
10. **Sutarties pasirašymo sąlygos**
    1. Šalys patvirtina viena kitai, kad Sutartyje nurodė teisingus duomenis (kontaktinius ir kitus duomenis).
    2. Šalys patvirtina viena kitai, kad su Sutartimi ir visais Sutarties bendrosios dalies 1.2 p. nurodytais dokumentais susipažino, jų turinys joms yra aiškus, suprantamas ir su juo sutinka.
    3. Šalys patvirtina viena kitai, kad jos ir jų tinkamai įgalioti asmenys, pasirašantys Sutartį, turi teisę sudaryti Sutartį bei prisiimti Sutartyje numatytus įsipareigojimus.
    4. Projekto vykdytojas patvirtina, kad Sutarties pasirašymo dieną nėra sunkumus patirianti įmonė, kaip apibrėžta Reglamento Nr. 651/2014 2 straipsnio 18 punkte.
    5. Projekto vykdytojas patvirtina, kad Sutarties pasirašymo dieną neturi galiojančio ir neįvykdyto įsipareigojimo grąžinti neteisėtai Lietuvoje gautą valstybės pagalbą.
11. **Šalių parašai**

|  |  |
| --- | --- |
| **Instituto vardu:** | **Projekto vykdytojo vardu:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(vardas, pavardė, parašas)* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(vardas, pavardė, parašas)* |

\_\_\_\_\_\_\_\_\_\_\_\_\_\_\_\_\_

1. Reikalavimai banko sąskaitai nustatyti Sutarties bendrosios dalies 4.1.3 p. [↑](#footnote-ref-2)
2. 10 darbo diena po Sutarties specialiosios dalies 1.2.2 p. nurodytos projekto įgyvendinimo laikotarpio pabaigos, bet visais atvejais ne vėliau kaip iki Sutarties sudarymo metų gruodžio 20 dienos. Atsiskaitymo už projekto įgyvendinimą tvarka detalizuota Sutarties bendrosios dalies 6 p. [↑](#footnote-ref-3)